Številka: 900-5/2015-3

Datum: 15.1.2015

# Z A P I S N I K

3. seje Sveta Četrtne skupnosti Golovec MOL, ki je bila v sredo, 14. 1. 2015, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 13 članov sveta.

**PRISOTNI ČLANI SVETA**: Mila Andrić, Helena Anžič, Robert Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleš Kužnik, Igor Pigac, Zina Rodman, Denis Tatar, Bojan Unčanin.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **13** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Pregled in potrditev zapisnika 2. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Ustanovitev delovnih teles pri Svetu Četrtne skupnosti Golovec
4. Oblikovanje predloga finančnega načrta in plana malih del Četrtne skupnosti Golovec za leti 2015 in 2016
5. Razno

Navzočih je bilo 13 članov sveta.

Opredeljenih je bilo 13 članov sveta.

Za predlagani dnevni red je glasovalo 13 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 2. SEJE SVTEA ČETRTNE SKUPNOSTI GOLOVEC**

Na predlog zapisnika 2. seje Sveta ČS Golovec ni bilo pripomb.

**SKLEP 1/3:**

**Svet Četrtne skupnosti Golovec MOL potrjuje zapisnik 2. seje Sveta Četrtne skupnosti Golovec.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN**

**OBČANOV**

**1.Pobude člana Sveta g. Bojana Unčanina**

Član Sveta g. Bojan Unčanin je predlagal postavitev tabel za pse (table za pobiranje pasjih iztrebkov in opozorilo o privezanih psih) na zelenicah v območju Štepanjskega naselja. Predlagal je povečanje nadzora okoljske inšpekcije nad spuščenimi psi. Določijo se naj lokacije, kjer naj bi opozorila bila postavljena.

Predsednik Sveta g. Aleš Dakić je predlagal, da se do naslednje seje izberejo lokacije, kjer naj bi opozorila stala. Pozove se okoljsko inšpekcijo, da izvaja nadzor.

Prav tako je član Sveta g. Bojan Unčanin predlagal, da bi Četrtna skupnost izdajala glasilo, v katerem bi občane in prebivalce informirali o delovanju Sveta Četrtne skupnosti, o programih, dejavnostih in aktivnostih, ki jih izvajajo Četrtna skupnost, društva in organizacije na območju ČS Golovec. Predlagal je možnost sodelovanja z novinarko in pridobitev sponzorjev, donatorjev iz območja ČS Golovec, ki bi prispevali sredstva za izdajo glasila. Glasilo bi se izdajalo trikrat na leto.

Predsednik Sveta g. Dakić in člani Sveta g. Aleš Kužnik, Franjo Filipović in Anton Kastelic, so podali mnenje, da se prebivalce ČS o delovanju in dogodkih lahko obvešča preko Glasila Ljubljana, kar člani Sveta in ostali prebivalci premalo izkoriščajo, saj glasilo ponuja vse možnosti, da se o delovanju, aktivnostih in dejavnostih ČS, društev in organizacij obvešča preko glasila samega.

Člani Sveta so predlagali, da bi se glasilo ČS izdajalo v obliki zloženke oziroma zgibanke. Član sveta g. Denis Tatar je predlagal možnost objave preko socialnih omrežij.

Člani Sveta so se strinjali s predlogom Predsednika Sveta, da se na eni izmed sej obravnava posebna točka o izdaji glasila ČS Golovec.

Član Sveta g. Unčanin je prav tako izpostavil problematiko intervencijskih poti v Štepanjskem naselju. Zaradi parkiranja osebnih vozil so intervencijske poti zaprte in nedostopne, celoten plan intervencijskih poti je slab. Potrebno bi bilo izdelati elaborat s strani Gasilske brigade, s katerim bi preuredili intervencijske poti tako, da bi bile dostopne in jih ne bi več zapirali s parkirnimi avtomobili. Član Sveta g. Franjo Filipović je pripomnil, da je napaka v tem, da so napačno postavljeni količki, uvozne poti so zaprte, zato je dostop za gasilna in reševalna vozila nemogoč.

Prav tako predlaga pregled vseh intervencijskih poti ter namestitev količkov z obešenko, ki se v primeru intervencije lahko pretrga. Podal je pobudo, da ko bo v okviru Sveta ČS Golovec ustanovljen

Sosvet za varnost, bo le-ta pripravil predloge za preureditev intervencijskih poti.

**2. Pobuda člana Sveta g. Igorja Pigaca**

G. Igor Pigac je predlagal, da se do meseca marca na sejo Sveta povabi predstavnika MOL-a glede sredstev, ki so v proračunu zagotovljena za sanacijo Litijske ceste ter da članom Sveta predstavi, kdaj se bo sanacija začela in ali so zagotovljena sredstva za začetek sanacije v letu 2015.

**3.** **Pobuda Policijske postaje Ljubljana Moste**

Predsednik Sveta je članom Sveta predstavil pobudo Policijske postaje Ljubljana Moste, katera člane Sveta in Četrtno skupnost Golovec vabi, da posreduje predloge aktivnosti, ki bi jih policijska postaja Ljubljana Moste lahko oziroma morala izvajati na območju Četrtne skupnosti. Predloge in pobude bodo vključili v letni načrt dela policijske postaje in tekom leta poskušali omenjene aktivnosti tudi uspešno realizirati. V skladu z dogovorom bodo v letošnjem letu organizirali predstavitveni sestanek na policijski postaji in sicer v začetku meseca februarja.

Po končani razpravi so člani Sveta predlagali naslednje aktivnosti, ki naj PP Ljubljana Moste izvaja na območju Četrtne skupnosti Golovec in katere bodo posredovane policijski postaji:

* več prisotnosti in obhodov na lokacijah – Steletova ulica, na parkirišču za Bilećansko ulico 5 in poslovno stavbo Litijska 38, okolica trgovine Tuš, garaže pri Mercatorju
* zaradi dveh podtaknjenih požarov v zadnjih dveh mesecih večji nadzor okoli vrtcev, osnovnih sol,
* ustavitev divjanja motoristov po Štepanjskem naselju,
* posredovanje poročila PP Moste za leto 2014 Svetu ČS Golovec in poročilo merilnika hitrosti na mostu na Kajuhovi ulici v Štepanji vasi,
* udeležba komandirja ali namestnika na seji Sveta CS Golovec,
* obveščanje občanov o možnostih anonimnih prijav.

**4. Pobuda občanke**

Predsednik Sveta je članom Sveta predstavil vlogo občanke, ki se je obrnila na Župana MOL gospoda Zorana Janković s predlogom za postavitev kioska za prodajo piškotov v Štepanjskem naselju na Litijski cesti.

Po krajši razpravi so člani Sveta sklenili, da predlagana lokacija zaradi bližine ceste, kolesarske steze ni primerna, saj obstaja možnost, da bi v bližini kioska zadrževali otroci. Predlagajo, da se kiosk postavi na ploščad pred trgovino Mercator, ki bi bila tudi primerna lokacija za postavitev stojnic, kjer bi lokalni pridelovalci hrane lahko predstavljali svojo dejavnost. Predlagali so, da se na MOL pošlje naslednji predlog: »Svet ČS Golovec je na 3. seji Sveta dne 14.1.2015 obravnaval pobudo občanke. Svet ČS Golovec podpira pobude, ki bodo oživile našo okolico in podpira predlog razširitve ponudbe domačih proizvajalcev hrane z vzpostavitvijo stojnic. Menimo, da je primernejša lokacija za tovrstne aktivnosti, predvsem zaradi prometne varnosti, ploščad pred Mercatorjem, ki bi jo lahko ob manjši preureditvi izrabili za tovrstne namene.«

**5. Pobude članov Sveta ČS Golovec**

Član Sveta g. Robert Anžič je predlagal zaris dveh prehodov za pešce od Pesarske ceste proti Hrušici.

Članica Sveta ga. Zina Rodman je predlagala postavitev oziroma popravilo razsvetljave pri prehodu za pešce čez Litijsko cesto na Poti spominov.

Člani Sveta so predlagali, da se s pomočjo redarske službe MOL uredi parkiranje na ovinku na koncu Parmske ulice, saj se zaradi parkiranih avtomobilov ne vidi prehoda za pešce.

Vse pobude in predlogi bodo poslani pristojnim službam.

**6.Predlog člana Sveta g. Antona Kastelica**

Podpredsednik Sveta g. Anton Kastelic je podal predlog podpore glede povečanja sredstev na področju stanovanjske politike. Svet ČS je na predlog sklenil: »Svet CS Golovec se zaveda, da je stanovanjska problematika se posebej pereca med najbolj ranljivimi skupinami (mladi, upokojenci, invalidi itd.). Tudi pri nas v Stepanjskem naselju je socialno vprasanje precej perece, tudi pri vprasanju stanovanj, zato imamo glede ukrepov za povecanje dostopnosti bivalnih enot se prav poseben posluh. Pogosto prav navedene skupine najtezje pridejo do ustreznih stanovanj, ki bi si jih lahko privoscili. Poleg tega se zavedamo, da privabljanje mladih preko ustrezne stanovanjske politike, zagotovlja, da Ljubljana ostane mlado, vitalno in razvijajoce se mesto, ki bo svojim stanovalcem omogocila visoko kakovost bivanja. Svet Cetrtne skupnosti Golovec podpira predlog o povecanju sredstev za podrocje stanovanjske politike v proracunih za leto 2015 in 2016”

**AD 3**

**USTANOVITEV DELOVNIH TELES PRI SVETU ČETRTNE SKUPNOSTI GOLOVEC**

Predsednik Sveta ČS Golovec MOL je članom Sveta predlagal, da se ustanovijo naslednja delovna telesa:

* komisija za finance (stalno delovno telo, ki jo sestavljajo lahko le člani sveta),
* sosvet za varnost,
* komisija za izgradnjo večnamenskega centra Golovec.

Predsednik Sveta je člane Sveta seznanil, da se z ustanovitvijo novih delovnih teles preklicuje sklep Sveta ČS Golovec št. 6/4 o ustanovitvi delovnih teles, ki je bil sprejet na 4. seji Sveta ČS Golovec dne 3.3.2011. Komisija za finance je stalno delovno telo, ki jo sestavljajo lahko le člani sveta. delovna telesa (z izjemo KMVVI, Komisija za finance in Sosveta za varnost) so petčlanska. Od teh morajo biti vsaj trije člani svetniki Sveta ČS Golovec, od katerih morata biti izvoljena tudi predsednik in podpredsednik, največ dva člana pa sta lahko občana.

**SKLEP 2/3:**

**Svet ČS Golovec preklicuje sklep Sveta ČS Golovec št. 6/4 o ustanovitvi delovnih teles, ki je bil sprejet na 4. seji Sveta ČS Golovec dne 3.3.2011 ter ustanavlja naslednja delovna telesa pri Svetu ČS Golovec v mandatu 2014-2018:**

* **komisija za finance (stalno delovno telo, ki jo sestavljajo lahko le člani sveta),**
* **sosvet za varnost,**
* **komisija za izgradnjo večnamenskega centra Golovec.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 4**

**OBLIKOVANJE PREDLOGA FINANČNEGA NAČRTA IN PLANA MALIH DEL ČETRTNE SKUPNOSTI GOLOVEC ZA LETI 2015 IN 2016**

Točka se bo na predlog predsednika Sveta obravnavala na naslednji seji, do katere bodo znana finančna sredstva, ki so namenjena za izdelavo izvedbenega načrta in plana malih del, s čimer so se člani Sveta strinjali.

**AD 5**

**RAZNO**

Pod točko razno ni bilo razprave.

**S tem je bil dnevni red izčrpan in seja se je zaključila ob 18.20 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec